section_heading: Priča
paragraph_text: Glavna uloga igre je Tommy Vercetti, čovjek koji je nakon 15 godina izašao iz zatvora u kojem je bio zbog višestrukog ubojstva. Vođa organizacije u kojoj je nekada radio, Sonny Forelli, boji se da će Tommyjevo prisustvo u Liberty Cityju podići tenzije i privući neželjenu pažnju na njegovu kriminalnu organizaciju. Da bi to spriječio, Sonny je "promaknuo" Tommyja i šalje ga u Vice City da glumi njihova kupca kokaina. Tijekom Tommyjeva prvog sastanka s dilerima, dolazi do napada iz zasjede u kojem pogibaju dvojica Tommyjevih tjelohranitelja, Harry i Lee, kao i Victor Vance (glavni lik iz GTA: Vice City Stories). Još je jedna osoba preživjela, koja je pobjegla helikopterom, a to je Lance Vance. Tommy jedva preživi i pobjegne, ali je izgubio sav Forellijev novac i kokain.